റെയില്വേ സ്റ്റേഷന് കാട്ടാത്തി റോഡ് ചെളിക്കുളമായി അതിരന്പുഴ: പഞ്ചായത്തിലെ റെയില്വേ സ്റ്റേഷന് കാട്ടാത്തി റോഡ് തകര്ന്നു ചെളി നിറഞ്ഞു കാല്നട യാത്രക്കാര്ക്കുപോലും സഞ്ചരിക്കാന് യോഗ്യമല്ലാതായി. ഇരുചക്രവാഹനങ്ങളും അപകടത്തില്പ്പെടുകയാണ്. 60 വര്ഷത്തിലേറെ പഴക്കമുള്ള റോഡ് പഴയ റെയില്വേ സ്റ്റേഷന് കെട്ടിടത്തിനു മുന്നിലൂടെയാണു കടന്നുപോകുന്നത്. റെയില്വേ പാത ഇരട്ടിപ്പിക്കലിനുള്ള നിര്മാണപ്രവര്ത്തനങ്ങള് ആരംഭിച്ചതോടെയാണ് റോഡ് തകര്ന്നത്. പിന്നീട് റോഡ് ടാര് ചെയ്യാന് റെയില്വേ തയാറായില്ലെന്നും റോഡ് നവീകരണത്തിനു റെയില്വേ തടസം നില്ക്കുകയാണെന്നും ആരോഹണമുണ്ട്. പ്രദേശത്തെ ജന ജീവിതത്തെ സാരമായി ബാധിച്ചിരിക്കുന്ന പ്രശ്നത്തിനു പരിഹാരമുണ്ടാകാന് ബന്ധപ്പെട്ട ജനപ്രതിനിധികള് തയാറാകണമെന്നു കേരള കോണ്ഗ്രസ് എം ഏറ്റുമാനൂര് നിയോജക മണ്ഡലം പ്രസിഡന്റ് ജോസ് ഇടവഴിക്കല്, മണ്ഡലം പ്രസിഡന്റ് ജോഷി ഇലഞ്ഞി, നിയോജക മണ്ഡലം സെക്രട്ടറി എന്.എ. മാത്യു, റെയില്വേ പാസഞ്ചേഴ്സ് അസോസിയേഷന് നേതാവ് റോയ് മാത്യു, അക്ബര് മംഗലത്തില്, റെജി പൊയ്യാറ്റില് എന്നിവര് ആവശ്യപ്പെട്ടു. പ്രശ്നത്തിനു പരിഹാരമുണ്ടായില്ലെങ്കില് തദ്ദേശവാസികളെ പങ്കെടുപ്പിച്ച് സമരപരിപാടികളിലേക്കു കടക്കുമെന്നും നേതാക്കള് പറഞ്ഞു.